Kraljevina Bavarska se je, vključena v Napoleonovo Rensko zvezo, borila na strani Napoleona do jeseni 1813, ko je s pogodbo v Riedu, teden dni pred odločilno bitko narodov pri Leipzigu (16.-19. oktober 1813), prestopila na stran proti-francoske koalicije, pri čemer je lahko ohranila suverenost in status kraljevine. Prvi in drugi pariški mir in dunajski kongres so v letih 1814-5 vzpostavili odnose v ponapoleonski Evropi in začrtali nove meje tudi Kraljevini Bavarski.